ประกาศอธิบดีกรมสรรพากรเกี่ยวกับภาษีเงินได้ (ฉบับที่ 291)เรื่อง กําหนดหลักเกณฑ์ วิธีการ และเงื่อนไขเพื่อการยกเว้นภาษีเงินได้ของวิสาหกิจเพื่อสังคม-----------------------------------------------------อาศัยอํานาจตามความในมาตรา 4 และมาตรา 8 (3) (5) (6) และ(8) แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 621) พ.ศ. 2559 อธิบดีกรมสรรพากรกําหนดหลักเกณฑ์ วิธีการ และเงื่อนไขการยกเว้นภาษีเงินได้ของวิสาหกิจเพื่อสังคม ดังต่อไปนี้ข้อ ๑ ให้บริษัทหรือห้างหุ้นส่วนนิติบุคคลที่จะขออนุมัติเป็นวิสาหกิจเพื่อสังคมต้องมีวัตถุประสงค์อย่างน้อยดังต่อไปนี้(1) ประกอบกิจการขายสินค้าหรือการให้บริการ และ(2) ส่งเสริมการจ้างงานในท้องถิ่นที่บริษัทหรือห้างหุ้นส่วนนิติบุคคลนั้นตั้งอยู่ หรือแก้ไขปัญหาและพัฒนาชุมชน สังคม หรือสิ่งแวดล้อมข้อ ๒ ให้บริษัทหรือห้างหุ้นส่วนนิติบุคคลที่ได้รับการรับรองเป็นวิสาหกิจเพื่อสังคมจากหน่วยงานที่อธิบดีประกาศกําหนด ที่ประสงค์จะได้รับสิทธิยกเว้นภาษีเงินได้ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 621) พ.ศ. 2559 ยื่นคําร้องขออนุมัติต่ออธิบดีกรมสรรพากรตามแบบคําขออนมัติ/ยกเลิกเป็นวิสาหกิจเพื่อสังคม (แบบ ว.ส.1) ที่แนบท้ายประกาศนี้ ผ่านระบบเครือข่ายอินเทอร์เน็ตทางเว็บไซต์ของกรมสรรพากร พร้อมแนบไฟล์อิเล็กทรอนิกส์เอกสารหนังสือรับรองการเป็นวิสาหกิจเพื่อสังคมจากหน่วยงานที่อธิบดีกรมสรรพากรประกาศกําหนดและแผนธุรกิจของวิสาหกิจเพื่อสังคมเพื่อประกอบการพิจารณาด้วยแผนธุรกิจต้องมีรายละเอียดอย่างน้อยดังต่อไปนี้(1) บทสรุปผู้บริหาร(2) ข้อมูลทั่วไปเกี่ยวกับวิสาหกิจเพื่อสังคม ได้แก่ ชื่อ ที่อยู่ ประวัติความเป็นมา วัตถุประสงค์ วิสัยทัศน์ เป้าหมาย รายชื่อกรรมการ ผู้บริหารระดับสูง และผู้มีอํานาจลงนาม รวมทั้งโครงสร้างองค์กร(3) รายละเอียดของสินค้าหรือบริการ รวมทั้งตลาดของสินค้าหรือบริการ(4) แผนการดําเนินงานในระยะเวลาสามปีข้างหน้า ซึ่งรวมถึงแผนการจ้างงานในท้องที่ที่ตั้งอยู่หรือแผนการแก้ไขปัญหาและพัฒนาชุมชน สังคม หรือสิ่งแวดล้อม ตลอดจนกลุ่มเป้าหมายที่จะได้รับประโยชน์จากการจ้างงานหรือการแก้ไขปัญหาและพัฒนาชุมชน สังคม หรือสิ่งแวดล้อม(5) แผนการจัดหาเงินทุนในระยะเวลาสามปีข้างหน้า(6) ประมาณการรายไต้ รายจ่าย การลงทุน และการจ่ายเงินปันผลหรือเงินส่วนแบ่งของกําไรในระยะเวลาสามปีข้างหน้าข้อ ๓ บริษัทหรือห้างหุ้นส่วนนิติบุคคลที่ได้รับอนุมัติให้เป็นวิสาหกิจเพื่อสังคมจากอธิบดีกรมสรรพากรจะได้รับสิทธิเป็นวิสาหกิจเพื่อสังคม ดังต่อไปนี้(1) กรณีบริษัทหรือห้างหุ้นส่วนนิติบุคคลมีวัตถุประสงค์เป็นวิสาหกิจเพื่อสังคมตั้งแต่เริ่มจัดตั้ง ให้มีสิทธิตั้งแต่วันที่จัดตั้งวิสาหกิจเพื่อสังคม แต่ไม่ก่อนวันที่ 31 สิงหาคม พ.ศ. 2559(2) กรณีบริษัทหรือห้างหุ้นส่วนนิติบุคคลที่มิได้มีวัตถุประสงค์เป็นวิสาหกิจเพื่อสังคมตั้งแต่เริ่มจัดตั้ง แต่ต่อมาได้เปลี่ยนแปลงเป็นวิสาหกิจเพื่อสังคม ให้มีสิทธิตั้งแต่วันที่เปลี่ยนแปลงวัตถุประสงค์มาเป็นวิสาหกิจเพื่อสังคม แต่ไม่ก่อนวันที่ 31 สิงหาคม พ.ศ. 2559ข้อ ๔ ใหวิสาหกิจเพื่อสังคมนําผลกําไรไม่น้อยกว่าร้อยละเจ็ดสิบในแต่ละรอบระยะเวลาบัญชีไปลงทุนในกิจการของตนเอง หรือใช้เพื่อประโยชน์ของเกษตรกร ผู้ยากจน คนพิการ ผู้ด้อยโอกาส หรือประโยชน์ส่วนรวมอื่นๆ ในรอบระยะเวลาบัญชีถัดไป หรือสะสมไปลงทุนในกิจการของตนเอง หรือใช้เพื่อประโยชน์ของเกษตรกร ผู้ยากจน คนพิการ ผู้ด้อยโอกาส หรือประโยชน์ส่วนรวมอื่นๆ ในรอบระยะเวลาบัญชีอื่นพร้อมกับผลกําไรในรอบระยะเวลาบัญชีอื่นนั้น และต้องจัดทําคําชี้แจงตามข้อ 8 (3) ทั้งนี้วิสาหกิจเพื่อสังคมจะต้องนํากําไรสะสมไปลงทุนในกิจการของตนเอง หรือใช้เพื่อประโยชน์ของเกษตรกร ผู้ยากจน คนพิการ ผู้ด้อยโอกาส หรือประโยชน์ส่วนรวมอื่นๆ จนครบตามเงื่อนไขของการเป็นวิสาหกิจเพื่อสังคมก่อนเปลี่ยนแปลงประเภทการประกอบกิจการหรือก่อนวิสาหกิจเพื่อสังคมเลิกกันข้อ ๕ วิสาหกิจเพื่อสังคมต้องไม่มีการจําหน่ายจ่ายโอนทรัพย์สินที่ใช้ในกิจการ เว้นแต่กรณีดังต่อไปนี้(1) การโอนทรัพย์สินให้แก่วิสาหกิจเพื่อสังคมอื่น หรือสถานพยาบาลหรือสถานศึกษาของทางราชการ องค์การหรือสถานสาธารณกุศล หรือสถานพยาบาลหรือสถานศึกษาอื่นที่รัฐมนตรีว่าการกระทรวงการคลังประกาศกําหนดตามมาตรา 47 (7) (ข) แห่งประมวลรัษฎากร โดยไม่มีค่าตอบแทน ทั้งนี้ วิสาหกิจเพื่อสังคมผู้รับโอน ต้องเป็นวิสาหกิจเพื่อสังคมที่ได้รับอนุมัติจากอธิบดีกรมสรรพากรตามประกาศฉบับนี้(2) การขายทรัพย์สินที่วิสาหกิจเพื่อสังคมได้นํารายรับทั้งหมดไปใช้ในกิจการของตนเอง หรือนําไปใช้เพื่อประโยชน์ของเกษตรกร ผู้ยากจน คนพิการ ผู้ด้อยโอกาส หรือประโยชน์ส่วนรวมอื่นๆ ตามที่รัฐมนตรีว่าการกระทรวงการคลังประกาศกําหนดข้อ ๖ วิสาหกิจเพื่อสังคมต้องไม่เป็นคู่สัญญากับผู้ถือหุ้นหรือผู้เป็นหุ้นส่วนและไม่มีการจ่ายค่าตอบแทนใดๆ ให้แก่ผู้ถือหุ้นหรือผู้เป็นหุ้นส่วน รวมถึงบุคคลที่มีความสัมพันธ์กับผู้ถือหุ้นหรือผู้เป็นหุ้นส่วน เว้นแต่กรณีการขายสินค้าหรือการให้บริการระหว่างวิสาหกิจเพื่อสังคมหรือผู้ถือหุ้น หรือบุคคลที่มีความสัมพันธ์กับผู้ถือหุ้นหรือผู้เป็นหุ้นส่วน โดยมีค่าตอบแทนเป็นไปตามราคาตลาดคําว่า "สินค้า" ตามวรรคหนึ่ง หลายความว่า ทรัพย์สินที่มีรูปร่างและไม่มีรูปร่างที่อาจมีราคาและถือเอาได้ที่มีไว้เพื่อขายเท่านั้นคําว่า "บริการ" ตามวรรคหนึ่ง หมายความว่า การกระทําใดๆ อันอาจหาประโยชน์อันมีมูลค่าซึ่งมิใช่เป็นการขายสินค้าข้อ ๗ การคํานวณกําไรสุทธิและขาดทุนสุทธิของวิสาหกิจเพื่อสังคม ต้องเป็นไปตามหลักเกณฑ์และเงื่อนไขในมาตรา 65 มาตรา 65 ทวิ และมาตรา 65 ตรี แห่งประมวลรัษฎากรข้อ ๘ ให้วิสาหกิจเพื่อสังคมยื่นแบบแสดงรายการภาษีเงินได้ พร้อมทั้งบัญชีทําการ บัญชีกําไรขาดทุน และบัญชีงบดุล ภายในหนึ่งร้อยห้าสิบวันนับแต่วันสุดท้ายของรอบระยะเวลาบัญชี ตามแบบที่อธิบดีกรมสรรพากรกําหนดพร้อมกับชําระภาษีตามมาตรา 68 และมาตรา 69 แห่งประมวลรัษฎากรพร้อมด้วยรายงานประจําปี และยื่นแบบแสดงรายการภาษีเงินได้ของวิสาหกิจเพื่อสังคมภายในสองเดือนนับแต่วันสุดท้ายของรอบระยะเวลาหกเดือนนับแต่วันแรกของรอบระยะเวลาบัญชีตามแบบที่อธิบดีกรมสรรพากรกําหนดพร้อมกับชําระภาษีตามมาตรา 67 ทวิ แห่งประมวลรัษฎากรรายงานประจําปีตามวรรคหนึ่งต้องมีรายละเอียดอย่างน้อยดังต่อไปนี้(1) ผลการดําเนินงานของวิสาหกิจเพื่อสังคมในรอบระยะเวลาบัญชีที่ผ่านมา(2) รายงานการนําผลกําไรในสองรอบระยะเวลาบัญชีที่ผ่านมาไปลงทุนในกิจการของตนเอง หรือใช้เพื่อประโยชน์ของเกษตรกร ผู้ยากจน คนพิการ ผู้ด้อยโอกาส หรือประโยชน์ส่วนรวมอื่นๆ(3) คําชี้แจงกําไรสะสมในสองรอบระยะเวลาบัญชีที่ผ่านมาเพื่อรอไปลงทุนในกิจการของตนเอง หรือใช้เพื่อประโยชน์ของเกษตรกร ผู้ยากจน คนพิการ ผู้ด้อยโอกาส หรือประโยชน์ส่วนรวมอื่นๆพร้อมกับผลกําไรในรอบระยะเวลาบัญชีอื่น เฉพาะกรณีที่มีกําไรสะสมดังกล่าวข้อ ๙ กรณีวิสาหกิจเพื่อสังคมประสงค์จะเลิกกิจการเป็นวิสาหกิจเพื่อสังคม ให้ยื่นคําร้องขอต่ออธิบดีกรมสรรพากรตามแบบคําขออนุมัติ/ยกเลิกเป็นวิสาหกิจเพื่อสังคม (แบบ ว.ส.1) ที่แนบท้ายประกาศนี้ ผ่านระบบเครือข่ายอินเทอร์เน็ตทางเว็บไซต์ของกรมสรรพากร ข้อ ๑๐ ประกาศนี้ให้ใช้บังคับตั้งแต่วันที่ 31 สิงหาคม พ.ศ. 2559 เป็นต้นไป ผู้มีอํานาจลงนาม - ประกาศ ณ วันที่ 23 มีนาคม พ.ศ. 2560 ประสงค์ พูนธเนศ(นายประสงค์ พูนธเนศ)อธิบดีกรมสรรพากร